als_Latn dik_Latn sag_Latn
Ulqini gjithmonë ishte qytet i hapur i cili pranonte çdokënd. Vinin këtu edhe njerëzit me gjëndje më të dobët financiare, shpesh edhe lypësit. “Jep diçka kur lypësi të vjen në derë të shtëpisë, edhe nëse është me kalë të bardhë”, flisnin të moçmit.
Në kohën e fundit, përveç në derë të shtëpisë, lypësit më së shpeshti vijnë në dyer të makinave, kryesisht fëmijët. Shumëkush befasohet kur i sheh, sepse nuk i kanë të mbushura as pesë vite.
Por, “orari i punës” iu fillon para orës tetë, ndërsa përfundon vonë në darkë. Shpesh shihen fëmijët të cilët flenë në rrugë, të lodhur, të bërë pis, të rraskapitur. Shumë prej tyre thonë se nuk guxojnë të shkojnë në shtëpi derisa nuk i fitojnë 20 euro për atë ditë. Nëse shkojnë në shtëpi pa fitim, i pret dajaku.
Kompetentët këtë gjë e vështrojnë me vite. Menjëherë si lypësit shohin që biznesi iu ecën mirë, ju vjen ndihma nga Podgorica, Berane…
Për këtë arsye është i nevojshëm aksioni i gjerë në mënyrë që këtyre fëmijëve tiu ndihmohet dhe të hiqet fotografia e shëmtuar dhe rreziku potencial në qendër të qytetit.
als_Latn als_Latn als_Latn als_Latn als_Latn